
[bookmark: _Hlk184108693][bookmark: _Hlk180574004][bookmark: _Hlk184108680]NEKILNOJAMOJO TURTO – METALINIO BOKŠTO (INVENTORINIS NR. 4006021), SUMONTUOTAS ADRESU: VĖTROS G. 9, KLAIPĖDA NUOMOS KONKURSO SĄLYGOS
I SKYRIUS
BENDROSIOS NUOMOS KONKURSO NUOSTATOS
1. Akcinė bendrovė Klaipėdos valstybinio jūrų uosto direkcija (juridinio asmens kodas 240329870, registruota buveinė J. Janonio g. 24-1, 92251 Klaipėda) (toliau – Uosto direkcija) organizuoja nekilnojamojo turto – metalinio bokšto (inventorinis nr. 4006021), sumontuoto adresu: Vėtros g. 9, Klaipėda  (toliau – Turtas) – nuomos konkursą. 
2. Nuomos konkursas organizuojamas vadovaujantis Uosto direkcijos nekilnojamojo turto nuomos tvarkos aprašu. 
3. Už nuomojamojo Turto apžiūros organizavimą atsakingas asmuo – Mindaugas Kundrotas, J. Janonio g. 24-1, LT-92251 Klaipėda, tel. +370 46 499 638, mob. +370 658 13913. Turto apžiūra gali vykti ne vėliau kaip likus 3 (trims) darbo dienoms iki pasiūlymų pateikimo dienos.
4. Darbuotojas, atsakingas už nuomos konkurso organizavimą ir vykdymą – Ričardas Kunickas, J. Janonio g. 24-1, LT-92251 Klaipėda, tel. +370 46 499 761, mob. +370 631 18711.
II SKYRIUS
INFORMACIJA APIE NUOMOJAMĄ TURTĄ 
5. [bookmark: _Hlk180479191][bookmark: _Hlk180573950][bookmark: _Hlk184113753]Išnuomojamas turtas – Uosto direkcijai nuosavybės teise priklausantis nekilnojamasis turtas – metalinis bokštas (inventorinis nr. 4006021), sumontuotas adresu: Vėtros g. 9, Klaipėda.
6. Turto naudojimo paskirtis – mobiliojo korinio ryšio antenoms įrengti.
7. Nuomos terminas – 2 (dveji) metai nuo Turto priėmimo–perdavimo akto pasirašymo dienos su galimybe jį pratęsti 2 (dvejų) metų laikotarpiui 4 (keturis) kartus.
8. Turtas perduodamas nuomos konkurso laimėtojui ir Uosto direkcijai pasirašius Turto priėmimo–perdavimo aktą. Jis pasirašomas per 5 (penkias) darbo dienas nuo Turto nuomos sutarties pasirašymo dienos.
III SKYRIUS
NUOMPINIGIŲ DYDIS IR JŲ MOKĖJIMO IR PERŽIŪROS TVARKA
9. Pradinis minimalus 1 mėnesio nuompinigių dydis yra 500 Eur (penki šimtai eurų 00 ct) be PVM, 605 Eur (šeši šimtai penki eurai 0 ct) su PVM .
10. [bookmark: _Hlk188533873]Nuomos mokestis mokamas vieną kartą per mėnesį į Uosto direkcijos atsiskaitomąją sąskaitą iki kito mėnesio 10 dienos pagal išrašytą sąskaitą faktūrą.
11. Nuomininkui vėluojant mokėti nuomos mokestį ir (ar) kitus mokesčius ar įmokas, jis privalo sumokėti 0,05 procento dydžio delspinigius nuo visos laiku nesumokėtos sumos už kiekvieną uždelstą dieną.  
12. Nuompinigių dydis peržiūrimas ne rečiau kaip kas 2 metus sprendžiant dėl Turto nuomos termino pratęsimo, remiantis praėjusio nuomos laikotarpio Valstybės duomenų agentūros paskelbto paslaugų kainų indekso (Nuoma ir išperkamoji nuoma) (toliau – Indeksas) pokyčiu. Nuompinigių dydžio pokytis apskaičiuojamas naujai nustatomą nuompinigių dydį padauginant iš koeficiento, kuris apskaičiuojamas pagal formulę: 
K = I pb / I pr
Kur:        
K – Indekso pokyčio koeficientas;
I pb – Indekso reikšmė peržiūros laikotarpio pabaigoje (prašymo pratęsti Turto nuomos terminą pateikimo Uosto direkcijai dienos mėnesį);
I pr – Indekso reikšmė peržiūros laikotarpio pradžioje; pirmojo perskaičiavimo atveju laikotarpio pradžia (mėnuo) yra Turto nuomos termino pradžios dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto Indekso reikšmės mėnuo.
Indekso koeficiento skaičiavimams Indeksų reikšmės imamos 4 (keturių) skaitmenų po kablelio tikslumu, o gauta Indekso koeficiento reikšmė suapvalinama 2 (dviejų) skaičių po kablelio tikslumu paskutinį skaitmenį padidinant vienetu, jeigu pirmas po jo esantis skaitmuo yra nuo 5 iki 9.
Jei gautas Indekso koeficientas (K) yra didesnis kaip 1, nuomos mokestis peržiūrimas ir didinamas jį dauginant iš gauto koeficiento.
Jei gautas koeficientas yra mažesnis ar lygus 1, nuompinigių dydis nekeičiamas.
13. Kiti mokesčiai ar įmokos, jeigu tokių būtų, sumokami pagal faktiškai sunaudotą arba proporcingai turimam Turtui paslaugų kiekį.
IV SKYRIUS
PATEIKIAMI DOKUMENTAI
14. Nuomos konkurso dalyviai turi pateikti:
14.1. [bookmark: _Hlk190330098]valstybės įmonės Registrų centro išduotą juridinių asmenų registro išplėstinį išrašą, jei konkurso dalyvis yra juridinis asmuo;
14.2. deklaraciją, kuria konkurso dalyvis patvirtina, kad nėra susijęs su Uosto direkcijos darbuotojais, Stebėtojų tarybos nariais, jos komitetų nariais, valdybos nariais, generaliniu direktoriumi ar su juo susijusiais asmenimis, kaip tai apibrėžta Uosto direkcijos sandorių su susijusiomis šalimis politikoje;
14.3. užpildytą, pasirašytą ir užrakintą pasiūlymą, kurį atidaryti būtų galima tik su slaptažodžiu (2 priedas); pasiūlyme neturi būti jokių išlygų, esant išlygoms pasiūlymas yra atmetamas toliau jo nevertinant;
14.4. nustatyta tvarka išduotą įgaliojimą, jeigu konkurso dalyviui atstovauja kitas asmuo;
14.5. deklaraciją, kad turtas bus naudojamas mobiliojo korinio ryšio antenoms įsirengti. Kartu su deklaracija konkurso dalyvis privalo pateikti mobiliojo korinio ryšio antenų įrengimo ant Turto brėžinį-planą;
14.6. asmens tapatybę patvirtinančio dokumento kopiją.
15. Visi pateikiami dokumentai turi būti patvirtinti įmonės vadovo (arba įgalioto atstovo) kvalifikuotu elektroniniu arba paprastu parašu.
16. Dokumentai, nurodyti konkurso sąlygų 14 p., siunčiami el. paštu adresu r.kunickas@port.lt.  
17. Už pateiktų duomenų tikrumą konkurso dalyvis atsako įstatymų nustatyta tvarka.
18. Pasiūlymų ir dokumentų pateikimo termino pabaiga – 2026 m. Rugpjūčio 04 d 17 val. 00 min.
V SKYRIUS
KONKURSO DALYVIŲ REGISTRAVIMAS IR KONKURSO VYKDYMAS
19. Konkurso dalyviai, pateikę pasiūlymą, registruojami dalyvių registracijos pažymoje, nurodant pasiūlymo gavimo datą, laiką, konkurso dalyvio pavadinimą (vardą, pavardę), elektroninį paštą ir telefono numerį. Konkurso dalyvius registruoja už nuomos konkurso organizavimą ir vykdymą atsakingas asmuo.
20. Informacija apie pasiūlymo užregistravimo laiką ir datą bei suteiktą registracijos numerį konkurso dalyviui pateikiama nurodytu elektroniniu paštu per 1 d. d. po pasiūlymo gavimo.
21. Konkurso dalyvis iki pasiūlymų pateikimo termino pabaigos turi teisę atšaukti pateiktą pasiūlymą ir pateikti naują pasiūlymą. Tokiu atveju konkurso dalyvių registracijos pažymoje įrašoma, kad ankstesnis pasiūlymas atšauktas ir, jeigu pateiktas naujas pasiūlymas, nurodoma naujo pasiūlymo pateikimo data ir laikas. Konkurso dalyviui, pateikusiam naują pasiūlymą, suteikiamas naujas registracijos numeris. Draudžiama pateikti naują pasiūlymą neatšaukus ankstesniojo.
22. Su pasiūlymais susipažįstama komisijos posėdyje akcinės bendrovės Klaipėdos valstybinio jūrų uosto direkcijos posėdžių salėje (J. Janonio g. 24-1, LT-92251 Klaipėda) arba nuotoliniu būdu platformoje „Teams“ 2026 m. 08 mėn. 05 d. 09 val. 00 min. val. Kvietimas jungtis į komisijos posėdį, kuris organizuojamas nuotoliniu būdu, siunčiamas užregistruotiems konkurso dalyviams registracijoje pateiktu elektroninio pašto adresu.
23. Konkurso dalyviai įsipareigoja ne anksčiau nei pasibaigs pasiūlymų pateikimo terminas, tačiau ne vėliau kaip iki komisijos posėdžio pradžios elektroniniu paštu r.kunickas@port.lt pateikti slaptažodį, su kuriuo komisija galėtų atrakinti pateiktus pasiūlymus. 
24. Su el. būdu pateiktais pasiūlymais susipažįstama jų registracijos pažymoje nurodytu eiliškumu.
25. Atrakinus ir atidarius pasiūlymą patikrinama, ar konkurso dalyvis pateikė visus konkurso sąlygose nurodytus dokumentus. 
26. Susipažinusi su visais pasiūlymais komisija, dalyvaujant prisijungusiems konkurso dalyviams, paskelbia konkurso dalyvių siūlomus turto nuompinigių dydžius, sudaroma ir komisijos sprendimu patvirtinama pasiūlymų eilė pasiūlytos turto nuomos kainos mažėjimo tvarka. Pasiūlymų eilė nesudaroma, kai gaunamas tik vienas pasiūlymas.
27. 2026 m. 08 mėn. 05 d. komisijos posėdžio metu konkurso dalyviams bus suteikiama teisė padidinti pasiūlyme nurodytą nuomos kainą ne mažiau kaip 30 Eur intervalais. Kainos didinimo skaičius neribojamas. 
28. Konkurso dalyvis, pasiūlęs didžiausią nuomos kainą be PVM, pripažįstamas laimėtoju, jei jo pasiūlymas ir pateikti dokumentai atitinka konkurso sąlygas.
29. Jeigu dalyvauti turto nuomos konkurse užsiregistravo tik vienas konkurso dalyvis, pasiūlęs nuompinigius, ne mažesnius už nustatytą pradinį nuompinigių dydį, ir jo pateikti dokumentai atitinka konkurso sąlygas, jis laikomas konkurso laimėtoju.
30. Jei konkurso dalyviai, pasiūlę vienodą turto nuompinigių dydį, turto nuomos kainos komisijos posėdžio metu nuompinigių sumos nedidina ar padidina ją vienodu dydžiu, konkurso laimėtoju pripažįstamas dalyvis, kurio pasiūlymas anksčiau įregistruotas pažymoje, jei jo pasiūlymas ir pateikti dokumentai atitinka konkurso sąlygas.  
31. Kai konkursą laimi komisijos posėdyje nedalyvaujantis konkurso dalyvis, jam ne vėliau kaip per 3 darbo dienas nuo komisijos protokolo pasirašymo elektroniniu būdu išsiunčiamas pranešimas, kuriame nurodomi nuomos sutarties pasirašymo data ir laikas. Konkurso dalyviai, nedalyvavę komisijos posėdyje, apie konkurso rezultatus informuojami elektroniniu būdu per 3 darbo dienas nuo komisijos protokolo pasirašymo.
32. Jeigu dalyvauti turto nuomos konkurse neužsiregistravo nė vienas dalyvis arba visi konkurso dalyviai pasiūlė nuompinigių mažiau nei nustatytas pradinis nuompinigių dydis, konkursas skelbiamas neįvykusiu.
33. Nuomos konkursas gali būti sustabdytas ar nutrauktas, konkurso metu paaiškėjus nenumatytoms aplinkybėms (pvz., pasikeitė Uosto direkcijos planai dėl nuomos ar atsirado kitos aplinkybės, kurios trukdytų sudaryti sutartį su konkurso nugalėtoju ir pan.). Apie konkurso sustabdymą, atnaujinimą ar nutraukimą nuomos konkurso dalyviai informuojami internetinėje svetainėje www.portofklaipeda.lt skiltyje „Skelbimai“.
VI SKYRIUS
BAIGIAMOSIOS NUOSTATOS
34. Pateikdamas pasiūlymą nuomos konkurso dalyvis patvirtina, kad susipažino su visais konkurso dokumentais ir sutinka su šio konkurso sąlygomis (įskaitant nekilnojamojo turto nuomos sutarties sąlygas). Taip pat konkurso dalyvis patvirtina, kad jo pasiūlyme pateikta informacija yra teisinga ir išsami.
35. Visus klausimus dėl šių sąlygų konkurso dalyviai turi atsiųsti el. būdu. Uosto direkcija klausimus turi gauti ne vėliau kaip likus 5 darbo dienoms iki galutinės termino pasiūlymams pateikti datos. Uosto direkcija atsako į klausimus el. būdu ne vėliau kaip likus 3 darbo dienoms iki galutinio termino pasiūlymams pateikti datos. Jeigu Uosto direkcija savo nuožiūra arba nuomos konkurso dalyvio prašymu patikslina arba paaiškina šias nuomos konkurso sąlygas, tai tokie paaiškinimai arba patikslinimai yra skelbiami Uosto direkcijos tinklalapyje „Skelbimai“.
36. Be pagrindų, nurodytų šiose sąlygose, pasiūlymas yra atmetamas, jeigu:
36.1. nustatoma, kad nuomos konkurso dalyvis pateikė melagingą informaciją arba nepateikė konkurso sąlygų 4 skyriuje nurodytos informacijos;
36.2. Uosto direkcija nustato, kad nuomos konkurso dalyvis bandė gauti konfidencialią informaciją, sudaryti neteisėtus susitarimus su konkurentais ar paveikti konkurso komisiją pasiūlymų pateikimo, tyrimo, išsiaiškinimo, vertinimo ir palyginimo proceso metu.
37. Turtas yra nacionaliniam saugumui užtikrinti svarbus turtas, nuomos sutartis gali būti sudaryta tik gavus Nacionaliniam saugumui užtikrinti svarbių objektų apsaugos koordinavimo komisijos sprendimą dėl nuomininko atitikties nacionalinio saugumo interesams, leidžiantį sudaryti nuomos sutartį su nuomininku. Nuomininko atitiktis nacionalinio saugumo interesams kontroliuojama per visą nuomos sutarties vykdymo laikotarpį. Nuomos sutarties vykdymo metu paaiškėjus, kad nuomos sutarties vykdymas prieštarauja nacionalinio saugumo interesams, sudaryta nuomos sutartis nutraukiama arba laikoma negaliojančia Nacionaliniam saugumui užtikrinti svarbių objektų apsaugos įstatymo nustatyta tvarka.
38. Nuomos konkurso sąlygų priedai:
1 priedas – sutarties projektas, 8 lapai.
2 priedas – nuomos konkurso pasiūlymas-paraiška, 2 lapai.
3 priedas – kvietimas dalyvauti nuomos konkurse, 2 lapai.
4 priedas – konkurso dalyvių registracijos forma, 1 lapas.
